संघर्ष कमेटी आज करेगी डिप्टी सीएम से मुलाकात
पारी का पांच दिन का रिमांड अमित डोडा की पेशी आज
रात 8.30 बजे अनाज मंडी में फूंका
शिव लाल डोडा का शराब ठेका
भीम हत्याकांड
मंगलवाररात के साढ़े आठ बजे कुछ लोगों ने दाना मंडी स्थित शिव लाल डोडा के एक शराब के ठेके को आग लगा और कािरंदे का सिर फोड़ कर हजारों की नकदी लूट कर फरार गए। मौके पर पहुंची दमकल विभाग की टीम ने 20 मिनटों में आग पर काबू पाया।
सरकारी अस्पताल में इलाज के भर्ती हुए ठेकेदारों के कर्मचारी अजीमगढ़ निवासी मदन लाल ने बताया कि साढ़े आठ बजे के करीब वो शराब का ठेका बंद कर रहा था कि पांच-छह अज्ञात युवक उससे शराब की मांग करने लगे। एक बार तो उसने शराब देने के लिए मना कर दिया लेकिन वो शराब की लगातार जिद्द करते रहे। मदन ने बताया कि जैसे ही उसने दोबारा ठेका खोलकर उन्हें शराब देने का प्रयास किया तो अज्ञात युवकों ने उसके साथ मारपीट शुरू कर दी सिर पर किसी वस्तु से वार कर दिया और उससे 30 हजार रुपए भी छीन लिए गए। आरोपी युवकों ने ठेके को आग लगा दी और मौके से फरार हो गए। थाना प्रभारी बलकार सिंह ने बताया कि इस मामले में उन्होंने दो युवकों को हिरासत में लिया है। बता दें कि भीम हत्याकांड का मुख्य आरोपी शिव लाल डोडा पिछले 18 दिनों से फरार है।
भीम हत्याकांड के बाद 12 दिसंबर से अबोहर में शराब के ठेके बंद पड़े हुए हैं, शराब के ठेके को जलाए जाने की यह पांचवीं घटना है। इससे पहले 11 दिसंबर को पुरानी फाजिल्का रोड़ पर पहले, सब्जी मंडी चौंक पर दूसरे, 12 दिसंबर को पुरानी फाजिल्का रोड़ से किल्लियांवाली रोड़ पर तीसरे, 22 दिसंबर को गांव रामसरा में चौथे मंगलवार को फाजिल्का रोड़ स्थित दाना मंडी में पांचवें ठेके को आग लगाई गई। अबोहर के एसडीएम राजपाल सिंह ने बताया कि सफाई सेवक कर्मचारियों के बीच समझौता हो जाने के कारण शराब के ठेके खाेले जाने की जानकारी उनके पास आई थी। उन्होंने कहा कि दोपहर के समय समझौते की जानकारी थी लेकिन शाम को रद्द होने की भी सूचना प्राप्त हुई, अगर दोनों तरफ समझौता रद्द हो गया था तो ठेकेदारों को ठेके खोलने नहीं चाहिए थे। प्रशासनिक तौर पर ठेकों को खोले जाने की कोई अनुमति नहीं दी गई, उन्होंने जांच के आदेश जारी किए हैं। जब इस संदर्भ को लेकर डीआईजी अमर सिंह चहल से बातचीत की गई तो उन्होंने बताया कि शराब के ठेके को जलाए जाने की घटना के बारे में गहराई से पता करवाया जा रहा है सख्त से सख्त कार्रवाई करने के आदेश दे दिए गए।
हैरी समेत 3 को अदालत में किया पेश।
भीम के हाथ-पांव काटने वाला पारी
डोडा के साथ पारिवारिक संबंध हैं: आहूजा
अबोहर| काउंसिलके सीनियर उपाध्यक्ष अशोक आहूजा के कार्यालय में राष्ट्रपति और महात्मा गांधी की फोटो के साथ लगी शिव लाल डोडा की फोटो पर एतराज जताने के जबाव आहूजा ने कहा कि भीम हत्याकांड की आड़ में किसी व्यक्ति विशेष को बदनाम करने की साजिश का पर्दाफाश हो जाएगा। उन्होंने कहा कि विधायक जाखड़ ने पिछले करीब 20 दिनों से चल रहे इस मामले में आज तक उन शातिर अपराधियों की गिरफ्तारी की मांग नहीं की जो नाजायज असलहा लेकर जाखड़ के साथ घूमते थे। उन्होंने कहा कि सुखबीर सिंह बादल और शिव लाल डोडा के साथ उनके पारिवारिक संबंध हैं। वे डोडा के साथ हमेशा ही खड़े हैं और खड़े रहेंगे। उन्होंने कहा कि हत्या के मामले को ढाल बनाकर राजनीतिक रंजिश निकालना कायरता का प्रतीक है।।
अबोहर: मंगलवार उकी देर रात जलता हुआ शराब का ठेका। इनसेट में जख्मी ठेके का कािरंदा।
hin_Deva hin_Deva bho_Deva hin_Deva npi_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva